|  |
| --- |
| HÄMEENKYRÖ JA IKAALINEN 2.0 - OMATYÖNTEKIJÄPROJEKTI IKAALISTEN LÄHIASEMALLa |
| Sonja LeppänenJonna Jokinen Hämeenkyrön terveyskeskus  |
| *Johdanto* |
|  | Ikaalisten ja Hämeenkyrön yhteistoiminta-alueella hoidon jatkuvuus on ollut heikkoa. COC-Indeksi (2023) Ikaalisissa on ollut vain 0.13. Ikaalisten lähiasemalla on 10 hoitajan toimea sekä 5 lääkärin virkaa. Nämä ovat täytettyinä. Ikaalisten kaupungissa on 6800 asukasta. Hoidon jatkuvuuden hyödyt on kansainvälisesti osoitettu useissa tutkimuksissa (viittaamme mm. STM Omalääkäri 2.0 selvityksen loppuraporttiin). Ikaalisten terveysasemalla ei toimi omaa kiirevastaanottoa, mutta henkilöstö työskentelee myös Hämeenkyrön C-tason kiirevastaanotolla.  |
|  |  |
| *Aineisto ja menetelmät*  |
|  | Suunnitelmamme lähti visiosta autonomisesti toimivasta soteasemasta, jossa ammattilainen voi hyvin. Toteutimme henkilöstön kanssa työpajat yhteistyössä Hämeenkyrön kanssa. Suunnittelimme, että siirtyisimme soteasemalla omatyöntekijämalliin jakamalla hoitaja-lääkäri-työparit ja jokaiselle työparille oman väestöosuuden. Ajatuksena olisi, että vakituiset hoitajat ja lääkärit toimisivat omatyöntekijöinä ja lyhyemmällä työsuhteella olevat toimisivat varaventtiilinä. Suunnittelimme jakavamme omahoitajille koko väestön. Tarkoituksena oli, että jokaisella ikaalislaisella olisi omahoitaja, johon ottaa yhteyttä puhelimitse. Jokaisella hoitajalla olisi oma puhelinjono, johon potilas ohjautuisi. TeleQ-puhelinjärjestelmä mahdollistaisi tällaisen hoidon järjestämisen jo nyt. Poissaolotilanteissa työkaverit auttaisivat puhelinjonon purussa. Jokainen hoitaja tekisi työtä lääkärityöparin kanssa. Siten hoidon jatkuvuus paranisi koko Ikaalisten alueella. Lääkäreiden ja hoitajien työpanos väestön kokoon oli suunniteltu määritettävän sektorityön prosentuaalinen osuus huomioiden (mm. neuvolat, kiirevastaanotto, palveluasuminen). Suunnitelma olisi ollut mahdollista laittaa käytäntöön heti. Ikaalisissa olisi jo riittävät tilat, puhelinjärjestelmä sekä henkilöstö muutoksen toteuttamiselle.  |
| *Tulokset*  |
|  | Suunnitelman käynnistämistä hidasti Pirkanmaan hyvinvointialueella alkanut Hoidon jatkuvuus -kehittämisprojekti, jossa halutaan rakentaa hoidon jatkuvuutta tuoden samanlaiset raamit kaikille sote-asemille. SOTEKE-työn alussa keskityimme kehittämään omaa suunnitelmaa, mutta Hoidon jatkuvuus- kehittämisprojektin alettua, olemme odottaneet hyvinvointialueen linjauksia ja ohjeistuksia. Tämän vuoksi emme ole voineet edetä suunnitelmamme kanssa Ikaalisten lähiasemalla. Viimeisin linjaus on ollut, ettemme saa jakaa koko väestöä omahoitajille, vaan ainoastaan se prosenttiosuus, joka täyttää Hyvinvointialueen määrittämät kriteerit, voidaan nimetä. Tarkoituksena olisi edelleen edetä suunnitelman kanssa näillä ehdoilla. Olemme nyt huhtikuun alussa saaneet potilastietojärjestelmästä kriteerit täyttävien potilaiden tiedot ja suunnitelmana on edetä hoidon jatkuvuusmallissa Ikaalisissa siten, että kriteerit täyttävät potilaat saisivat omalääkärin kevään aikana.  |
| *Pohdinta*  |
|  | Otimme työn alle kerralla ison ja merkityksellisen kehitystyön. Tarkoituksena olisi jatkaa kehittäjävalmennuksen jälkeen hoidon jatkuvuuden aiheen parissa Ikaalisten terveysasemalla. Lääkäriliitto esitti 2/2025 pidemmän aikavälin tavoitteeksi, että vuoteen 2030 mennessä jokaiselle suomalaiselle taataan omalääkäri, johon saa helposti yhteyden ja jonka vastaanotolle tarvittaessa pääsee joustavasti. Olisimme toivoneet, että olisimme voineet tehdä tästä tavoitteesta totta jo nyt Ikaalisten lähiasemalla, mutta toivottavasti pääsemme tähän tulevaisuudessa. Olemme oppineet epävarmuuden sietoa, resilienssiä sekä kärsivällisyyttä kehitystyömme aikana.  |
| *Yhdyshenkilön nimi ja sähköpostiosoite* |
|  | Jonna Jokinen jonna.jokinen@pirha.fi |
|  |